Crna Gora

Adresa: Rimski trg 46

81000 Podgorica Crna Gora

tel: +382 20 482 163

fax: +382 20 234 027

www.mek.gov.me

Ministarstvo ekonomskog razvoja i turizma

# Služba za opšte poslove, finansije i tehničku podršku

Broj: 016-037/23-3212/2 06.06.2023.godine

Na osnovu člana 18 Zakona o upravnom postupku („Službeni list CG“, br. 56/14, 20/15, 40/16 i 37/17), člana 30 stav 1 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu NVO Mreže za afirmaciju nevladinog sektora – MANS, iz Podgorice broj 144619, zavedenom kod ovog Ministarstva pod brojem: 016-037/23-3212/1 od 25.05.2023.godine, sekretarka ministarstva na osnovu ovlašćenja broj 016-102/22-6472/2 od 12.05.2022.godine, donosi

**R j e š e nj e**

**I DJELIMIČNO SE USVAJA** zahtjev za slobodan pristup informacijama, podnosioca NVO Mreže za afirmaciju nevladinog sektora – MANS, iz Podgorice broj 144619, zaveden kod ovog Ministarstva pod brojem: 016-037/23-3212/1 od 25.05.2023.godine, i dozvoljava pristup informacijama, kao osnovan.

**II** Pristup predmetnim dokumentima ostvariće se, dostavom putem pošte, preporučenom pošiljkom, na adresu podnosioca zahtjeva.

**III** Troškovi postupka određuju se u iznosu od **22,43 €,** koje podnosilac zahtjeva može uplatiti u korist Budžeta Crne Gore, na transakcioni račun broj: 907-83001-19 kod Centralne banke Crne Gore i o tome dostaviti odgovarajući dokaz.

**O b r a z l o ž e nj e**

Dana 25.05.2023.godine, NVO Mreža za afirmaciju nevladinog sektora – MANS, iz Podgorice podnijela je ovom Ministarstvu, zahtjev za slobodan pristup informacijama, broj 144619, zaveden kod ovog Ministarstva pod brojem: 016-037/23-3212/1, kojim je tražen pristup informaciji i to: ''Kopiji svih presuda donešenim u međunarodnim arbitražnim postupcima koje je Država Crna Gore vodila protiv investitora ili investitori protiv Državne Crne Gore u periodu od 2006.godine do dana podnošenja zahtjeva.''

Postupajući po zahtjevu, Ministarstvo je utvrdilo da se ne nalazi u posjedu svih presuda donešenim u međunarodnim arbitražnim postupcima koje je Država Crna Gore vodila protiv investitora ili investitori protiv Državne Crne Gore u periodu od 2006.godine, onako kako je to podnosilac u zahtjevu definisao, već samo onih presuda iz arbitražnih sporova za čije je praćenje zaduženo Ministarstvo ekonomskog razvoja i turizma ili njegovi pravni predhodnici.

Nakon izvršenog uvida u predmetnu dokumentaciju, utvrđeno je da ne postoje zakonske pretpostavke za ograničenje pristupu traženoj informaciji ili njenom dijelu, te da se informacija nalazi u štampanom formatu i kao takva je podobna za dostavu podnosiocu zahtjeva.

Odredbom člana 30 stav 1 Zakona o slobodnom pristupu informacijama, između ostalog, propisano je da organ vlasti odlučuje rješenjem kojim dozvoljava pristup traženoj informaciji ili njenom dijelu.

Tražena informacija kojoj se pristup omogućava ima 701 stranicu A4 formata, i pristup istoj omogućava se dostavljanjem njene kopije putem pošte, preporučenom pošiljkom. Kako je u članu 2 stav 1 tačka 1 alineja 1 Uredbe o naknadi troškova u postupku za pristup informacijama („Službeni list CG“, br.66/16 i 121/21), propisano da se visina naknade fotokopiranja određuje za format A4 crno-bijeli 0,03 €, po stranici a stavom 2 istog člana propisano je da se fotkopiranje informacije iz stava 1 tačka 1 alineja 1 ne naplaćuje za prvih 20 stranica, to se troškovi postupka određuju u ukupnom iznosu od 22,43 €, od čega na ime kopiranja stranice po utvrđenoj cijeni od 0,03 € po jednoj strani i na ime dostavljanja preporučenom pošiljkom 2,00 €, koje podnosilac zahtjeva može uplatiti u korist Budžeta Crne Gore, na transakcioni račun broj: 907-83001-19 kod Centralne banke Crne Gore i o tome dostaviti odgovarajući dokaz, shodno članu 3 predmetne Uredbe.

Na osnovu izloženog, shodno članu 30 stav 1 Zakona o slobodnom pristupu informacijama, odlučeno je kao u dispozitivu rješenja**.**

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

**SEKRETARKA**

**Dragana Jović**

**Dostavljeno:**

* Podnosiocu zahtjeva

- u spise predmeta

- a/a